**NORAKSTS**



**PIELIKUMS**

Balvu novada Domes

2021.gada 28.oktobra

lēmumam (sēdes prot. Nr.14., 80.§)

**Paskaidrojuma raksts**

**par Balvu novada domes 2021. gada 28.oktobra saistošo noteikumu Nr.14/2021 „Par kārtību, kādā ar nekustamā īpašuma nodokli apliek vidi degradējošas, sagruvušas vai cilvēku drošību apdraudošas būves Balvu novadā” projektu**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma "Par nekustamā īpašuma nodokli" 3.panta 1.4 daļa paredz pašvaldībām tiesības līdz pirmstaksācijas gada 1.novembrim pieņemt saistošos noteikumus par vidi degradējošu, sagruvušu vai cilvēku drošību apdraudošu būvju aplikšanu ar nekustamā īpašuma nodokļa likmi līdz 3 procentu apmēram no lielākās turpmāk minētās kadastrālās vērtības - no būvei piekritīgās zemes kadastrālās vērtības vai arī būves kadastrālās vērtības. Lai šos objektus apliktu ar paaugstinātu nodokļa likmi, ir nepieciešams noteikt kārtību, kā noteikt šāda veida objektu. |
| 2. Īss projekta satura izklāsts | Saistošie noteikumi "Kārtība, kādā ar nekustamā īpašuma nodokli apliek vidi degradējošas, sagruvušas vai cilvēku apdraudošas būves" nosaka kārtību, kādā ar nekustamā īpašuma nodokli apliek vidi degradējošas, sagruvušas vai cilvēku apdraudošas būves. |
| 3. Informācija par plānoto projekta ietekmi uz pašvaldības budžetu | Nosakot kārtību, kādā ar nekustamā īpašuma nodokli apliek vidi degradējošas, sagruvušas vai cilvēku apdraudošas būves, var paredzēt, ka ir iespējami papildus ieņēmumi pašvaldības budžetā, kuru šobrīd nevar aprēķināt. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Varētu ietekmēt pozitīvi, jo sakārtojot vidi degradējošos objektus iespējama pakalpojumu apjoma palielināšanās (objektu sakārtošanai). |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav. |

Domes priekšsēdētājs (personiskais paraksts) S.Maksimovs

**NORAKSTS PAREIZS**

Balvu novada administrācijas

Sēžu protokolu vadītāja

Jūlija Korlaša

Balvos 2021.gada 31.oktobrī

(DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU)